الزابتھ بیریٹ براؤننگ

الزبتھ بیرٹ براؤننگ (6 مارچ 1806–29 جون 1861) وکٹورین دور کی ایک انگریزی شاعرہ تھیں، جو اپنی زندگی میں برطانیہ اور امریکا میں مقبول رہیں۔

کاؤنٹی ڈرہم میں پیدا ہوئی، وہ اپنے والدین کے 11 بچوں میں سب سے بڑی تھیں، الزبتھ بیرٹ نے گیارہ سال کی عمر سے شاعری کا آغاز کردیا تھا۔ 15 سال کی عمر میں وہ بیمار ہوگئیں۔ ساری زندگی سر اور ریڑھ کی ہڈی میں شدید درد کا شکار رہیں۔ بعد کی زندگی میں انہیں پھیپھڑوں کے مسائل بھی پیدا ہوئے، ممکنہ طور پر تپ دق کی بیماری تھی۔ انہوں نے کم عمری سے ہی درد کے لیے لاؤڈینم لیا، جس کی وجہ سے، ایسا خیال کیا جاتا ہے، کی اس سے ان کی صحت خراب رہی۔

1840 کی دہائی میں الزبتھ کا تعارف اپنے کزن جان کینیون کے ذریعے ادبی معاشرے سے ہوا۔ ان کی نظموں کا پہلا مجموعہ 1838 میں شائع ہوا تھا۔ اورانہوں نے 1841 اور 1844 کے درمیان میں خوب لکھا، جن میں شاعری، ترجمہ اور نثر شامل ہیں۔ انہوں نے غلامی کے خاتمے کے لیے مہم چلائی اور ان کے کام نے چائلڈ لیبر کی قانون سازی میں اصلاحات کو متاثر کیا۔

جب الزابیتھ کی نظمیں منظر عام پر آئیں، شاعر رابرٹ براؤننگ ان کی طرف متوجہ ہوئے۔ دونوں کے مابین خفیہ طریقے سے خط کتابت اور ملاقاتیں ہوتی رہیں۔ ان کی شادی پر ان کے والد نے ان کو عاق کردیا۔ 1846ء میں دونوں میاں بیوی اطالیہ چلے گئے۔ اور پوری زندگی وہیں گزار دی۔ ان کو ایک لڑکا ہوا، جس کا نام پین تھا۔

الزابتھ کی شاعری نے اس وقت کے ممتاز ادیبوں کو متاثر کیا، جن میں امریکی شاعر ایڈگر ایلن پو اور ایملی ڈکنسن شامل ہیں۔ انہیں "میں تم سے کیسے پیار کروں؟ " جیسی نظموں کے لیے یاد کیا جاتا ہے۔

حوالہ جات 

وکٹورین شعرا
اطالیہ میں تپ دق سے اموات
یونانی-انگریزی مترجمین
رزمیہ شاعر
انیسویں صدی کے مترجمین
انیسویں صدی کی انگریز مصنفات
انیسویں صدی کے انگریز شعرا
انیسویں صدی میں تپ دق سے اموات
1861ء کی وفیات
1806ء کی پیدائشیں
ویب آرکائیو سانچے مع وے بیک روابط
انگریز شاعرات
سانیٹی
Short description is different from Wikidata
وکٹوریائی دور کی مصنفات